**Republika e Shqipërisë**

**Agjencia Kombëtare e Shoqërisë së Informacionit**

**Përmirësimi i aksesit të barabartë në shërbimet publike të standardit të lartë nëpërmjet operacionit Govtech**

**Termat e Referencës**

**për**

**një Kompani për asistencë teknike të lidhur me të Dhënat e Hapura.**

Qershor 2024

1. **PËRMBAJTJA**

Gjatë 15 viteve të fundit, Qeveria e Shqipërisë (QSH) është angazhuar në reforma të rëndësishme për të modernizuar sektorin e saj publik nëpërmjet një qasjeje GovTech, duke kombinuar adoptimin e teknologjive digjitale me reformat e sektorit publik, të zbatuara me një qasje të gjithë qeverisë. Synimi i këtyre reformave ka qenë rritja e efektivitetit të administratës publike dhe ofrimi i aksesit më gjithëpërfshirës në shërbime publike me cilësi të lartë për të gjithë shqiptarët. Për këtë qëllim, në vitin 2007 u krijua Agjencia Kombëtare e Shoqërisë së Informacionit (AKSHI) për të udhëhequr agjendën e digjitalizimit. Në vitin 2012 AKSHI lançoi portalin e shërbimit digjital e-Albania, i cili aktualisht mundëson aplikime online në rreth 1232 shërbime (95 për qind e të gjithë qeverisë qendrore ofron shërbime administrative). Që nga viti 2023, e-Albania ka rreth 3 milionë përdorues të regjistruar (individë dhe biznese).

Progresi i dukshëm i Shqipërisë me reformat e GovTech është njohur ndërkombëtarisht. Edicioni i vitit 2022 i BB GovTech Maturity Index (GTMI) e kategorizon Shqipërinë brenda Grupit A (më i avancuari nga katër grupet), duke reflektuar një evolucion pozitiv në krahasim me edicionin e mëparshëm ku vendi pozicionohej në Grupin B. Organizata për Bashkëpunim Ekonomik dhe Zhvillimi (OECD) thekson Shqipërinë si një model pozitiv për e-qeverisjen në Ballkanin Perëndimor.

Pavarësisht progresit të Qeverisë Shqiptare me transformimin digjital, sfidat mbeten, veçanërisht nga këndvështrimi i përdoruesit. Këto lidhen me nevojën për të përmirësuar sistemet ekzistuese, aplikimin e teknologjive kufitare, përmirësimin e cilësisë dhe kohës së ofrimit të shërbimeve dhe sigurimin e aksesit të barabartë në shërbimet digjitale për të gjithë shqiptarët, duke përfshirë grupet vulnerabël si të varfërit, komunitetet rurale, invalidët dhe individët me aftësi të limituara digjitale.

Për të bërë kalimin e plotë në ofrimin e shërbimeve digjitale të përqendruara te përdoruesi, dhe për të shfrytëzuar plotësisht teknologjitë më të reja për një ndikim të prekshëm në përvojën e përdoruesit në ofrimin e shërbimeve, Qeveria e Shqipërisë vazhdon të demonstrojë një nivel të lartë angazhimi politik ndaj Transformimit Digjital. Kjo mbështetet nga një vizion afatmesëm i artikuluar qartë që përbëhet nga vizioni politik i Qeverisë Shqiptare për vitin 2030 (2021), Strategjia Kombëtare për Zhvillim dhe Integrim (2022-2030) dhe Strategjia dhe Plani i Veprimit Digjital i Shqipërisë 2022-2026.

Duke patur parasysh mbështetjen afatgjatë të Bankës Botërore (BB) ndaj Qeverisë së Shqipërisë (QSH) në ofrimin e shërbimeve dhe digjitalizim, QSH ka kërkuar mbështetjen e mëtejshme të Bankës Botërore në implementimin e agjendës së saj të transformimit digjital. Qeveria e Shqipërisë dhe Banka Botërore kanë nisur zbatimin e një programi të ri për Rezultate (PforR), i cili hyri në fuqi në korrik 2023. Programi quhet “Përmirësimi i aksesit të barabartë në shërbimet publike të standardit të lartë nëpërmjet operacionit Govtech", dhe synimi i tij është rritja e aksesit të barabartë dhe cilësisë së shërbimeve digjitale të zgjedhura në Shqipëri. Programi synon të forcojë sistemet kombëtare për të përshpejtuar kalimin në një mënyrë plotësisht të përqendruar te përdoruesi i ofrimit të shërbimeve digjitale, për t'i mundësuar Qeverisë së Shqipërisë të shfrytëzojë risitë e reja digjitale për impakt të prekshëm dhe për ta zhvendosur Shqipërinë në një pozicion dhe renditje të avancuar të GovTech.

**Programi e mbështet Qeverinë e Shqipërisë në arritjen e objektivave të zgjedhura nën agjendën e saj të transformimit digjital në tre Fusha të Rezultateve (FR):**

1. **Përmirësimi i aksesit në shërbimet elektronike dhe përvojës së përdoruesit**

1.1. Rindërtimi i Portalit e-Albania bazuar në Aksesueshmëri dhe Përvojën e Përdoruesit (UX)

1.2. Sigurimi i riorganizimit të shërbimit elektronik të standardeve të larta, të

personalizuara dhe pro-aktive të bazuara në ngjarje

1.3. Përmirësimi i shtyllës (backbone) së Shërbimeve Elektronike: e-Albania, Infrastruktura TIK e Platformës së Portës Qeveritare (Government Gateway) dhe Vazhdimësia e Biznesit

1. **Rritja e aftësive dhe gjithë përfshirjes digjitale**

2.1. Përmirësimi i Aftësive Digjitale dhe Themelore.

2.2. Përmirësimi i Shërbimit për Klientët dhe Aksesueshmërisë

1. **Forcimi i mundësuesve parësorë të GovTech-ut.**

3.1. Forcimi i GovTech i të gjithë Qeverisë: Qeverisja e të Dhënave.

3.2: Fuqizimi i Lehtësuesve Institucional të GovTech të të Gjithë Qeverisë

**Nën Fushën e Rezultateve 3.1 të Programit të lartpërmendur, midis reformave të tjera të qeverisjes së të dhënave, Qeveria e Shqipërisë (QSH) u angazhua për të përmirësuar transparencën e të dhënave dhe analitikat duke:** (i) krijuar një "Magazinë të Dhënash" për të ruajtur një sasi të madhe të dhënash në formatin e tyre natyror për analiza të dhënash, duke respektuar kërkesat e mbrojtjes së të dhënave; (ii) realizimin e një Vlerësimi të Gatishmërisë së të Dhënave të Hapura; (iii) përmirësimin e ndërfaqes së përparme të portalit të të Dhënave të Hapura (DH) bazuar në përvojën e përdoruesit dhe në back end të portalit të të dhënave të hapura për të mundësuar funksionalitete shtesë për analiza maksimale të të dhënave; (iv) publikimin e grupeve të të dhënave prioritare në formatin e të dhënave të hapura në pesë ministri (duke përfshirë institucionet e tyre në varësi); dhe, (v) rritjen e përdorimit dhe analizave të të dhënave të hapura përmes përhapjes dhe rritjes së kapaciteteve për aktorët shtetërorë dhe jo shtetërorë.

**Më konkretisht, nën PforR, AKSHI do të angazhohet** për sa vijon: Ministritë (duke përfshirë institucionet e tyre në varësi) do të publikojnë setet e të dhënave sipas standardeve të të dhënave të hapura. Në bazë të Vlerësimit të Gatishmërisë së të Dhënave të Hapura që do të përfundojë në vitin e parë të zbatimit të programit, pesë ministritë (duke përfshirë institucionet e tyre në varësi); do të zgjidhen për inventarizimin dhe botimin e seteve të të dhënave. Këto gjithashtu mund të jenë ministry/institucione që kanë sete të mëdha të paeksploruara të të dhënave dhe nivel të lartë të shpenzimeve për shërbime publike, përfshi me shumë gjasa institucionet që udhëheqin krijimin e Ngjarjeve Jetësore niveli 4 (Life Events): Ministria e Arsimit dhe Sportit, Ministria e Shëndetësisë dhe Mbrojtjes Sociale, Ministria e Financave dhe Ekonomisë, dhe Ministria e Brendshme. Këto gjithashtu mund të jenë institucione që janë më "të gatshme" për të publikuar të dhënat e tyre, duke përfshirë nivelin e tyre të vullnetit burokratik dhe politik për t'i bërë të dhënat të disponueshme, që rezultatet e programit të arrihen. Modeli i inventarit do të përfshijë seksione të ndryshme që përshkruajnë atributet e çdo seti të dhënash, për shembull, burimet e të dhënave, agjencitë përgjegjëse, periodicitetin, procedurat e mbledhjes dhe përditësimit, dhe klasifikimin e të dhënave (personale, ose të botueshme). Inventarët e të dhënave duhet të përditësohen çdo vit. Ata do të përbëjnë një katalog të seteve të të dhënave publike që do t’i mundësojnë agjencive të organizojnë dhe të përparojnë publikimin e tyre dhe në mënyrë progresive t'i bëjnë ato të disponueshme për qytetarët dhe publikun e gjerë (të dhënat e botuara do të jenë një nënset i seteve të të dhënave që do të jenë referuar në inventar). Setet e të dhënave të identifikuara përmes inventarit do të publikohen nga pesë ministritë (duke përfshirë institucionet e tyre në varësi) sipas standardeve të përcaktuara në Standardet Kombëtare aktuale të të Dhënave të Hapura.

Këto objektiva të të Dhënave të Hapura janë në përputhje me angazhimet e Qeverisë Shqiptare në kuadër të Partneritetit të Qeverisjes së Hapur, siç përshkruhet në Planin Kombëtar të Veprimit për Partneritetin për Qeverisje të Hapur për 2023-2025 (Angazhimi 6: Shtimi i të dhënave automatike në portalin e të dhënave të hapura dhe aksesi në Gatishmërinë e të dhënave të hapura (Open Data Readiness). Shqipëria iu bashkua Partneritetit për Qeverinë e Hapur në 2011 dhe i konsideron të dhënat e hapura një element thelbësor në strategjinë e saj për të modernizuar dhe digjitalizuar administratën publike dhe për të nxitur shfaqjen e një ekonomie digjitale. Të dhënat e hapura i japin qeverisë një mundësi reale për: (i) përmirësimin e shkëmbimit të të dhënave dhe ndërveprimin, (ii) zvogëlimin e dyfishimit të mbledhjes dhe menaxhimit të të dhënave, (iii) përmirësimin e shërbimeve publike dhe shërbimeve online, dhe (iv) forcimin e inovacionit dhe zhvillimit të produkte dhe shërbime të reja të biznesit. Sot, Portali i të Dhënave të Hapura të Qeverisë së Shqipërisë ofron akses në disa grupe të dhënash të mbajtura nga agjenci të ndryshme qeveritare. Në vitin 2011, AKSHI hartoi dhe publikoi Standardet Teknike të Publikimit të të Dhënave në Formatin e të Dhënave të Hapura. Në të njëjtën kohë, Qeveria e Shqipërisë ka avancuar edhe në hartimin e një kuadri ligjor për të dhënat e hapura. Në vitin 2022 Parlamenti miratoi ligjin për të drejtën e aksesit në informacion (33/2022 - Për të dhënat e hapura dhe ripërdorimin e informacionit të sektorit publik). Ligji synon të përcaktojë bazën ligjore për përdorimin e të dhënave të hapura dhe të drejtën e ripërdorimit për qëllime komerciale/jokomerciale, të dokumenteve të mbajtura nga organet e sektorit publik apo ndërmarrjet publike, me synim nxitjen e inovacionit në produkte dhe shërbime. Ky ligj synon të transpozojë Direktivën (BE) 2019/1024 të Parlamentit Europian të datës 20 qershor 2019 “Për të dhënat e hapura dhe ripërdorimin e informacionit të sektorit publik”. Ligji parashikon gjithashtu që rregullat praktike për të lehtësuar kërkimin e kërkimit të të dhënave të hapura duhet të miratohen me vendim të Këshillit të Ministrave. Në këtë drejtim, standardet aktuale teknike të publikimit të të dhënave në formatin e të dhënave të hapura do të duhet të rishikohen, për të siguruar që standardet të mbeten relevante dhe efektive në një mjedis dinamik dhe në ndryshim.

1. **OBJEKTIVI I DETYRËS**

Këto Terma Reference (ToR) janë për një Kompani Konsulence (në vijim e konsiderohet si Konsulenti).

Objektivi i kësaj procedure është të kontraktojë një Kompani Konsulence (më tej, konsulenti) për të mbështetur AKSHI-n dhe Qeverinë e Shqipërisë në përmbushjen e angazhimeve të saj në kuadër të partneritetit për Qeverisje të Hapur dhe Programin për Rezultate, i cili aktualisht është në zbatim me Bankën Botërore.

1. **FUSHA E PUNËS DHE DETYRAT KRYESORE**

Përgjegjësitë kryesore të Konsulentit përfshijnë:

1. **Të prodhojë një Raport Vlerësimi të Përgatitshmërisë së të Dhënave të Hapura. Ky raport do të përfshijë edhe një plan veprimi për programin e të dhënave të hapura, që do të zbatohet nga Ministritë. (Indikatori i Rezultateve të Mesme për Vitin 1 të zbatimit të PforR);** Kjo do të bëhet me mjetin Open Data Readiness Assessment të zhvilluar nga Banka Botërore (ODRA), i disponueshëm në: data.worldbank.org/ogd. Struktura ODRA i mundëson një vlerësim të orientuar ndaj veprimit të gatishmërisë së qeverisë - apo edhe një agjencie individuale - për të vlerësuar, projektuar dhe zbatuar një nismë për të dhënat e hapura. ODRA duhet të përfshijë një listë të rekomandimeve të veprueshme të cilat mund të gjithashtu të përparësuar, dhe rekomandimet duhet të jenë SMART (specifike, të matshme, të arritshme, realiste, në kohë ç'nënkupton SMART). ODRA duhet të përfshijë rekomandime të veprueshme që do të mundësojnë Shqipërisë të përmirësojë renditjen ndërkombëtare të të dhënave të Hapura .
2. **Të prodhojë një Inventar të seteve të të dhënave nga të gjitha ministritë e linjës në gjendje të mbështesin publikimin e të dhënave në Portalin e të Dhënave të Hapura.** Kjo do të përfshijë edhe rekomandime të qarta, bazuar në kritere të dakordësuara, për 5 pesë ministri (duke përfshirë institucionet e tyre në varësi) për të publikuar setet e të dhënave në Portalin e të Dhënave të Hapura (Indikatori i Lidhur me Shpërndarjen 6 dhe Indikatori i Rezultateve të Mëdha për Vitin 2 të zbatimit të PforR).
3. **Të ofrojë udhëzime për ministritë prioritare (duke përfshirë institucionet e tyre në varësi) lidhur me zgjedhjen e licencave standarde të përshtatshme dhe relevante për të dhënat e tyre të hapura, siç përcaktohet nga aktet nënligjore të Ligjit 33/2022**. Kjo do të lehtësojë vendimmarrjen e informuar në zgjedhjen e licencave standarde më relevante dhe do të shërbejë si një burim duke fuqizuar institucionet për të naviguar efektivisht në peizazhin kompleks të licencimit të të dhënave të hapura.
4. **Të ofrojë orientim për ekspertët dhe rekomandime për botimin efektiv të të dhënave të identifikuara në data.europa.eu, një pikë qendrore e aksesit të të dhënave të hapura Europiane nga portatet ndërkombëtare, të Bashkimit Evropian, kombëtare, rajonale, lokale dhe të të dhënave gjeografike.** Kjo përfshin këshillimin lidhur me formatet e të dhënave, standardet e metatë dhënave dhe praktikat më të mira për sigurimin e cilësisë së të dhënave, aksesueshmërisë dhe gjetshëmërisë sipas standardeve të BE-së. Kjo do të mbështesë ministritë (duke përfshirë institucionet e tyre në varësi) drejt shfaqjes së të dhënave të tyre në një platformë të shquar europiane, duke kontribuar në objektivin gjithëpërfshirës të nxitjes së transparencës, bashkëpunimit dhe aksesibilitetit brenda ekosistemit të të dhënave Europiane.
5. **Të prodhojë një shënim teknik lidhur me** **5 ministritë prioritare (duke përfshirë institucionet e tyre në varësi).** Ky do të prezantojë statusin e gatishmërisë digjitale, statusin e mbrojtjes së të dhënave dhe statusin e ndërveprueshmërisë për çdo grup të dhënash të listuar për 5 ministritë prioritare (duke përfshirë institucionet e tyre në varësi) të rekomanduara për të publikuar grupet e të dhënave në Portalin e të Dhënave të Hapura, që gjithashtu do të sugjerojë reforma dhe veprime për të trajtuar problemet e identifikuara (Indikatori i Lidhur me Shpërndarjen 6 i zbatimit të PforR, në lidhje me ndërveprueshmërinë dhe mbrojtjen e të dhënave);
6. **Të prodhojë një Strategji dhe Metodologji për Riperdorimin dhe Ndikimin e të Dhënave të Hapura (DH).** Të propozojë një strategji të orientuar ndaj veprimit për të inkurajuar përdorimin / analizën e OD-së në Shqipëri dhe propozojë një metodologji për të monitoruar nivelin e riperdorimit dhe për të matur ndikimin e të dhënave të hapura në Shqipëri. Kjo do të përfshijë, gjithashtu, disa rekomandime për përdorimin e përmirësuar dhe azhurnimin e portalit të OD-së, i cili po kryhet në një prokurim tjetër.
7. **Të propozojë aktivitete për Botimin e Meta-të Dhënave.** Të propozojë një listë aktivitetesh të vazhdueshme ose mekanizmash për të inkurajuar ose ndihmuar publikuesit e të dhënave të publikojnë metadata të lartë cilësore. Duke zbatuar këto aktivitete të vazhdueshme dhe mekanizma, organizatat dhe ofruesit e të dhënave mund të kultivojnë një kulturë krijimi të metadatave të cilësisë, e cila në fund të fundit rrit zbulueshmërinë, përdorshmërinë dhe besueshmërinë e pasurive të tyre të të dhënave.
8. **METODOLOGJIA**

Metodologjia për kryerjen e detyrës do të përfshijë, por nuk do të kufizohet në sa vijon:

**Njohja me ekosistemin e të dhënave të hapura në Shqipëri**

Konsulenti do të marrë njohuri për ekosistemin e të dhënave të hapura (duke përdorur metodën e të dhënave të hapura) në Shqipëri, duke përfshirë legjislacionin përkatës, politikat dhe aktivitetet përkatëse në nivel kombëtar dhe aktorët kryesorë në sektorin publik, sektorin privat dhe shoqërinë civile.

**Dakordësimi për planifikimin e vlerësimit**

Konsulenti do të mbajë takime me palët e interesuara për t'u dakortësuar në lidhje me shtrirjen e vlerësimit (numri i sektorëve/ministrive që do të mbulohen) dhe logjistikës, përfshirë një listë të personave të përzgjedhur që të intervistohen sipas çdo dimensioni të vlerësimit, dhe mbledhjes së dokumenteve të nevojshme.

**Kërkim teorik (Desk Review)**

Gjatë punës përgatitore para intervistave, Konsulenti do të rishikojnë: (i) të gjitha dokumentet dhe burimet e të dhënave relevante që janë publikisht të disponueshme, që mund të mblidhen në Shqipëri nga të gjithë palët e interesuara dhe që janë paraqitur nga AKSHI dhe ekipi i Bankës Botërore dhe (ii) karakteristikat e grupeve kyç të të dhënave të botuara dhe / ose të siguruara nga AKSHI.

**Kryeja e intervistave**

Konsulenti për do të kryejë intervista në terren duke aplikuar mjetin e Vlerësimi të Përgatitshmërisë së të Dhënave të Hapura për të vlerësuar gatishmërinë e Shqipërisë bazuar në tetë dimensione të konsideruara esenciale për mbajtjen e një nisme të dhënash të hapura. Në vlerësimin e çdo dimensioni, Konsulenti do të marrë parasysh provat përkatëse faktike, si dhe përgjigjet ndaj pyetjeve parësore dhe plotësuese dhe do të zbatojë njohuritë e tij për të dhënat e hapura.

Në fund të kësaj faze, Konsulenti do t'i dorëzojë AKSHI-t një përmbledhje fillestare të gjetjeve të dala.

**Informacioni i mbledhur në vijim**

Konsulenti do të bëjë kërkesa për dokumentacion në vijim të intervistave, bazuar në informacionin e marrë gjatë fazës së intervistës.

**Të hartojë raportin përfundimtar**

Konsulenti do të hartojë raportin përfundimtar, i cili do të përmbajë rezultatet 2-6, siç përshkruhet më poshtë. Rekomandimet dhe veprimet e propozuara do të pasqyrojnë ekspertizën e Konsulentit në të dhënat e hapura dhe do të bazohen në praktikat më të mira globale, duke përfshirë gjithashtu nevojat dhe përvojat e deritanishme të Shqipërisë. Raporti dhe plani i veprimit i Raportit të Vlerësimit të Përgatitshmërisë së të Dhënave të Hapura -së do t'i përmbahet formatit dhe konventave të përdorura në Raportet e mëparshme të publikuara [këtu](https://opendatatoolkit.worldbank.org/en/data/opendatatoolkit/odra). Raporti do të kërkojë shqyrtim dhe miratim nga AKSHI përpara se të konsiderohet përfundimtar.

1. **REZULTATET**

Konsulenti do të jetë përgjegjës për rezultatet kyçe në vijim:

1. **Raport i Detajuar i Fazës Së Fillimit.** Konsultenti do të prodhojë një raport fillestar, i cili do të vlerësohet dhe miratohet nga AKSHI, i cili përcakton - në më shumë detaje - se si detyra do të përfundohet me sukses. Kjo përfshin, por nuk është e kufizuar në një metodologji më të detajuar, një përmbledhje të kritereve për zgjedhjen e 5 ministrive prioritare (duke përfshirë institucionet e tyre në varësi), listën e planifikimit të vlerësimit, duke përfshirë një listë objektivash të personave për intervistë të vendosur për çdo dimension të vlerësimit, dhe mbledhjen e dokumenteve të nevojshme.
2. **Raporti i** **Vlerësimit të Përgatitshmërisë së të Dhënave të Hapura.** Raporti i do të dorëzohet në gjuhën angleze. Ai do të përfshijë rezultatet e diagnozës dhe një set të propozuar të veprimeve, në afat të shkurtër, të mesëm dhe të gjatë, që mund të formojnë bazën e një plani veprimi për të dhënat e hapura për Shqipërinë. Konstatimet nga indeksi i maturimit të të Dhënave të Hapura të BE-së për Shqipërinë, që do të sigurohet nga AKSHI, duhet të merren në konsideratë. Raporti final dhe plani i veprimit do të ndjekin formatin dhe konventat e përdorura në Raportet e mëparshme. Raporti do të përshkruajë elementet e mëposhtme: (i) statusi i gatishmërisë; (ii) përshkrimi i secilit prej dimensioneve që përfshijnë çështjet e të Dhënave të Hapura në metodologji; (iii) informacion kontekstual mbi trendet e rëndësishme të të dhënave të hapura; (iv) gjetjet parprake kyçe, mundësitë dhe pengesat e identifikuara gjatë procesit të kërkimit; (v) përfitimet e mundshme të adoptimit të një nisme të dhënash të hapura; (vi) rekomandime mbi ku dhe si mund të implementohet përdorimi i të dhënave të hapura duke marrë parasysh ndikimin e tij, rrezikun, koston, lehtësinë, palët e interesit për të përfshirë; dhe (vii) një plan veprimi për programin e të dhënave të hapura që propozon si të implementohet/përmirësohet një nismë e të dhënave të hapura. Raporti do të kërkojë shqyrtim dhe miratim nga AKSHI dhe Banka Botërore para se të konsiderohet si final. Raporti i Vlerësimit të Përgatitshmërisë së të Dhënave të Hapura duhet të përfshijë një listë me rekomandime të veprueshme që gjithashtu mund të përparësohen, dhe rekomandimet duhet të jenë SMART (Specifike, të matshme, të arritshme, Realiste, të kohëzgjatura). Raporti i Vlerësimit të Përgatitshmërisë së të Dhënave të Hapura duhet të përfshijë rekomandime të zbatueshme që do t’i mundësonin Shqipërisë të përmirësojë renditjet ndërkombëtare të të dhënave të hapura.
3. **Inventari i Grupimeve të të Dhënave**. Listimi i inventarit të të dhënave të të gjitha ministrive të linjës të afta për të mbështetur publikimin e të dhënave në Portalin e të Dhënave të Hapura me një rekomandim për 5 ministritë prioritare (duke përfshirë institucionet e tyre në varësi) për të publikuar grupet e të dhënave në Portalin e të Dhënave të Hapura (Indikatori i lidhur me Shpërndarjen 6 e implementimit të PforR).
4. **Udhëzim për ministritë prioritare (duke përfshirë institucionet e tyre në varësi) për përzgjedhjen e licencave standarde të përshtatshme dhe përkatëse për grupet e tyre të të dhënave të hapura**, i përmbledhur në një shënim të shkurtër/PPT.
5. **Të ofrojë orientim për ekspertët dhe rekomandime mbi botimin efektiv të të dhënave të identifikuara në data.europa.eu.** Përmbledhur në një shënim të shkurtër / PPT.
6. **Të prodhojë një shënim Teknik,** që përshkruan statusin e gatishmërisë digjitale, statusin e mbrojtjes së të dhënave dhe statusin e ndërveprueshmërisë për çdo grup të dhënash të listuar për 5 ministritë prioritare (duke përfshirë institucionet e tyre në varësi) të rekomanduara për të publikuar grupet e të dhënave në Portalin e të Dhënave të Hapura, metodologjinë e monitorimit dhe listën e aktiviteteve ose mekanizmave në vijim për të inkurajuar ose ndihmuar botuesit e të dhënave në publikimin e metatë dhënave me cilësi të lartë. Kjo do të sugjerojë edhe reforma dhe veprime për të trajtuar çështjet e identifikuara (Indikatori i Lidhur me Shpërndarjen 6 i implementimit të PforR, i lidhur me ndërveprueshmërinë dhe mbrojtjen e të dhënave).
7. **Të prodhojë një Strategji dhe Metodologji për Ripërdorimin dhe ndikimin e të dhënave të hapura**.Të propozojë një strategji të orientuar në veprime, për të inkurajuar përdorimin/analitikën e OD në Shqipëri dhe të propozojë një metodologji për të monitoruar nivelin e rishfrytëzimit dhe për të matur ndikimin e të dhënave të hapura në Shqipëri. Kjo përfshin propozime për të siguruar që portalet e të dhënave të hapura kanë funksionalitetin e kërkuar dhe të nevojshëm; dhe
8. **Të propozojë aktivitete për Botimin e Meta-të Dhënave.** Të prodhojë një listë të aktiviteteve ose mekanizmave të vazhdueshëm për të inkurajuar ose ndihmuar botuesit e të dhënave në botimin e meta-të dhënave të larta. Duke implementuar këto aktivitete dhe mekanizma të vazhdueshëm, organizatat dhe ofruesit e të dhënave mund të ndërtojnë një kulturë të krijimit të meta-të dhënave të cilësisë, e cila në fund të fundit rrit zbulueshmërinë, përdorshmërinë dhe besueshmërinë e aseteve të të dhënave të tyre.

Të gjitha produktet do të dorëzohen si në gjuhën shqipe edhe në gjuhën angleze; kostot e përkthimit do të mbulohen nga konsulenti.

1. **RAPORTIMI**

Konsulenti do të raportojë dhe do të koordinojë ngushtë aktivitetet e tij me Njësinë e Koordinimit të Programit (CU) pranë AKSHI. Të gjitha draftet e raporteve dhe arritjet do të shqyrtohen nga AKSHI, Banka Botërore dhe palët e tjera të interesuara përkatëse për të siguruar se gjetjet janë të pranueshme, dhe arritjet rishikohen në mënyrën e duhur. AKSHI do të lehtësojë takimet me listën e synuar të intervistuesve dhe mbledhjen e dokumenteve të nevojshme. Konsulenti do të kryejë misione në terren për të siguruar përfundimin e suksesshëm të detyrës (parashikohen të paktën 3 misione). Kjo do të përfshijë misione teknike për të kryer intervista dhe vlerësime të Përgatitshmërisë së të Dhënave të Hapura dhe për të paraqitur versionin përfundimtar të raportit të Vlerësimit të Përgatitshmërisë së të Dhënave të Hapura. Konsulentit i kërkohet të kontribuojë me një raport të shkurtër që përmbledh aktivitetet dhe rezultatet kryesore në fund të çdo misioni. Konsulentit i kërkohet të përmbledhë këshillën e dhënë nga eksperti (detyrat 3 dhe 4 në "Fushëveprimi i Punës" e mësipërme) në formë të shkruar në fund të detyrës.

1. **KUSHTET**

Kohëzgjatja totale e kësaj detyre është vlerësuar në 17 javë. Në varësi të nënshkrimit të kontratës, produktet duhet të dorëzohen sipas afateve të mëposhtme. Kjo do të detajohet më tepër në propozimin dhe raportin e fillimit:

| **Kohëzgjatja** | **Produkte të dorëzuara** |
| --- | --- |
| **+ 2 javë** | * Raport fillestar që përfshin misionin e koordinimit dhe hulumtimin fillestar kërkimor për të përgatitur vizitën në terren/misionin teknik. Raporti fillestar finalizohet sipas komenteve të dhëna nga AKSHI. |
| **+6 javë** | * Vizita në terren |
| **+8 javë** | * Versioni i parë i raportit të dorëzuar të Vlerësimit të Përgatitshmërisë së të Dhënave të Hapura. |
| **+10 javë** | * Mision teknik për të prezantuar draftin final të Raportit të Raporti i Vlerësimit të Përgatitshmërisë së të Dhënave të Hapura, dhe për të miratuar komentet nga AKSHI dhe palët e interesuara përkatëse. |
| **+ 13 javë** | * Listë e inventarit të seteve të të dhënave dhe rekomandim për 5 ministritë prioritare (duke përfshirë institucionet e tyre në varësi). * Ofrimi i këshillave teknike (detyrat 3 dhe 4, gjithashtu vazhdojnë gjatë gjithë detyrës). |
| **+15 javë** | Draftet e para   * Shënim Teknik. * Prodhoimi i një Strategjie dhe Metodologjie për Riperdorimin dhe ndikimin e të dhënave të hapura. * Propozimi i aktiviteteve për Botimin e Meta-të Dhënave. |
| **+ 17 javë** | Draftet përfundimtare të të gjitha produktet, përfshirë përmbledhjen e këshillave teknike të dhëna nën detyrat 3 dhe 4 të fushës së punës). |

Niveli i pritur i përpjekjeve për këtë detyrë është 236 ditë pune i shpërndarë gjatë periudhës së konsulencës. Firma Ndërkombëtare e Konsulencës duhet të organizojë për këtë detyrë një ekip projekti të përbërë nga të paktën 2 (dy) staf të kualifikuar ndërkombëtar dhe një staf të kualifikuar lokal.

Ekspertët ndërkombëtarë të konsulentit nuk kërkohet të jenë të vendosur gjatë gjithë kohës në Shqipëri, megjithëse pritet që konsulentët të vizitojnë vendin sipas nevojës, por jo më pak se 3 (tre) herë me të paktën 50 ditë pune secila të kaluar në vend. gjatë periudhës së konsulencës. Koha dhe shpeshtësia e vizitave do të bien dakord paraprakisht me CU dhe AKSHI.

1. **KUALIFIKIMET**

Firma/ Konsorciumi Ndërkombëtar i Konsulencës që është angazhuar për këtë projekt do të duhet të ketë ekspertizën dhe përvojën e mëposhtme:

* Përvojë specifike jo më pak se 10 vjet në ofrimin e shërbimeve të konsulencës në fushat e e-qeverisjes, GovTech, sistemet informative, shërbimet elektronike, rindërtimin e shërbimeve publike, etj;
* Eksperiencë e provuar, të paktën, në 2 projekte të ngjashme në 5 vitet e fundit;
* Përvojë e provuar mbi të dhënat e qeverisë së hapur; familjaritet me ekosistemet e të dhënave të hapura, komunitetin ndërkombëtar të të dhënave të hapura, dhe realizimi i Vlerësimit të Përgatitshmërisë së të Dhënave të Hapura në vendet në zhvillim;
* Eksperienca e mëparshme e punës në një mjedis ndërkombëtar. Eksperienca në Ballkanin Perëndimor do të konsiderohej si avantazh.

Firma e konsulenës do të caktojë tre konsulentë për këtë detyrë, dy ekspertë ndërkombëtarë dhe një ekspert lokal nga Shqipëria. Konsulentët do të kenë kualifikimet e mëposhtme - emrat dhe kualifikimet (CV-të) të konsulentëve duhet të bashkëngjiten në propozim:

* Së paku titullin Master në ekonomi, administrim publik, menaxhim biznesi, inxhinieri, TIK dhe fusha të ngjashme
* Të paktën dhjetë vjet përvojë profesionale në politika publike, IT, teknologjitë e uebit dhe standardet e hapura, ekonomia inxhinierike, administrata e biznesit ose disiplinë e ngjashme, preferohet me njohuri rreth çështjeve të të Dhënave të Hapura dhe ndikimit të saj në politikën qeveritare, rritjen ekonomike dhe angazhimin e qytetarëve.
* Ekspertizë e demonstruar në Qeverisjen e të Dhënave, përfshirë inventarizimin e të dhënave, ndërvepreshmërinë, mbrojtjen e të dhënave, metodologjinë për Riperdorimin dhe Ndikimin e të dhënave të hapura dhe krijimin e meta të dhënave me cilësi të ndikimit;
* Njohuri dhe të kuptuarit e kornizave të të dhënave të hapura, duke përfshirë Raportin e Vlerësimit të Përgatitshmërisë së të Dhënave të Hapura dhe mjete të ngjashme.
* Aftësi të shkëlqyera të komunikimit të shkruar dhe verbal në gjuhën angleze;
* Aftësi të shkruara dhe verbale në komunikim në gjuhën shqipe (të paktën një nga konsulentët);
* Njohuri për Shqipërinë ose Ballkanin, dhe çështjet e të Dhënave të Hapura në Shqipëri ose Ballkan (të paktën njëri prej konsulentëve).

# KRITERET E VLERËSIMIT

# Përvoja e përgjithshme vjetore - 30 pikë

1. Numri i përvojave të ngjashme të realizuara gjatë 5 viteve të fundit - 60 pikë
2. Disponueshmëria e stafit për të kryer detyrën - 10 pikë

# ZBATIMI DHE RREGULLIMET ORGANIZATIVE

Konsulenti do të punojë në bashkëpunim të ngushtë dhe nën mbikëqyrjen e AKSHI dhe Njësisë së Koordinimit të Programit (CU). Për çështjet administrative konsulenti do të komunikojë sipas nevojës me CU, e përgjegjshme për zbatimin e aspekteve fiduciar të implementimit të projektit (Prokurim, Kontratë dhe Menaxhim Financiar). AKSHI do të sigurojë konsulentit facilitete, hapësirë zyre, dhe mjetet e komunikimit, sipas nevojës për performances së detyrës. Takimet pritet të mbahen edhe në ambiente të jashtme.

1. **KONFIDENCIALITETI DHE PRONËSIA E TË DHËNAVE**

Të gjitha të dhënat dhe informacionet e mbledhura ose të marra për qëllimet e këtij studimi do të mbahen në konfidencialitet të plotë dhe do të përdoren ekskluzivisht për të ekzekutuar Termat e Referencës. Të gjitha të drejtat e pronësisë intelektuale që rrjedhin nga ekzekutimi i Termave të Referencës i takojnë AKSHI-së. Përmbajtja e materialeve të shkruara që merren dhe përdoren gjatë kësaj detyre nuk do të tregohet të tretëve pa pëlqimin e shkruar të Bankës Botërore.

1. **PËRZGJEDHJE**

Shërbimi do të zgjidhet sipas dispozitave të Rregullores së Prokurimit të Bankës Botërore për Huamarrësit e IPF "Prokurimi në Financimin e Projekteve të Investimeve në Mallra, Punë, Shërbime Jo-Konsulence dhe Konsulence (Korrik 2016, Rishikuar Gusht 2017, Nëntor 2020), bazuar në metodën e zgjedhjes sipas Kualifikimeve të Konsulentit (CQ) Kontratë me Shumë të Padiskutueshme. Banka kërkon që firmat ose individët të përfshirë në prokurimin e IPF të Bankës nuk duhet të kenë konflikt interesi.